**Szombathely Megyei Jogú Város Önkormányzata Közgyűlésének**

**…/2019. (……..) önkormányzati rendelete**

**a városnév használatának szabályairól szóló 16/1994. (VI.9.) önkormányzati rendelet módosításáról**

Szombathely Megyei Jogú Város Önkormányzatának Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

A városnév használatának szabályairól szóló 16/1994. (VI.9.) önkormányzati rendelet (a továbbiakban: Rendelet) bevezető része helyébe a következő rendelkezés lép:

„Szombathely Megyei Jogú Város Önkormányzatának Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:”

**2. §**

A Rendelet 3. §-a helyébe a következő rendelkezés lép:

**„3. §**

(1) A városnév használatára irányuló kérelmet írásban Szombathely Megyei Jogú Város Közgyűlésének címezve a polgármesterhez kell benyújtani.

(2) A kérelemnek tartalmaznia kell a kérelmező megnevezését, címét, telephelyének címét, a városnév használatával kiegészített elnevezés tervezetét, tevékenységi körének rövid ismertetését, a városnév használatának célját, indokát, időtartamát.

(3) A kérelmet a polgármester – előzetes véleményezés, javaslattétel céljából – a kérelmező tevékenységi köre szerint illetékes bizottságnak megküldi.

(4) Az engedélyt a Közgyűlés ülésétől számított harminc napon belül kell kiadni.”

**3. §**

A Rendelet 4. § (1) bekezdése helyébe a következő rendelkezés lép:

„(1) A kérelem elbírálásáról a Közgyűlés dönt. A Közgyűlés a kérelem elbírálása során az alábbi döntéseket hozhatja:

a) az engedélyt megadja, vagy

b) a kérelmet elutasítja.”

**4. §**

A Rendelet 5. §-a helyébe a következő rendelkezés lép:

**„5. §**

(1) A Közgyűlés a városnév használatának jogát érdemtelenség esetén megvonhatja, különösen, ha a kérelmező tevékenysége a város érdekét vagy polgárai közízlését, erkölcsi érzékét sérti.

(2) A városnévhasználat jogának megvonásáról rendelkező döntésnek tartalmaznia kell a megnevezésen, címen és a telephely címén kívül a megvonás indokát és annak bizonyítékait.”

**5. §**

A Rendelet 6. §-ában a „polgármester” szövegrész helyébe a „Közgyűlés” szöveg lép.

**6. §**

Ez a rendelet a kihirdetését követő napon lép hatályba.

**(: Dr. Puskás Tivadar :) (: Dr. Károlyi Ákos :)**

**polgármester jegyző**